Counter-Strike

***Counter-Strike*** (***CS***) jest serijal multiplayer FPS (pucačkih igara u prvom licu), u kojoj se timovi teriorista (*Terrorists*) bore da izvrše teror (bombardovanje, uzimanje talaca, atentat i sl.) i protuterorista (*Counter-Terrorists*) pokušavaju da ih spriječe (deaktivacijom bombe, spašavanjem talaca i sl.). Serijal igara počeo je na Windowsu 1999. s prvom igrom, *Counter-Strike*. Prvobitno je objavljen kao modifikacija ("mod") za *Half-Life*, a dizajnirali su je Minh Le i Jess Cliffe, prije nego što je prava na intelektualnu svojinu igre otkupila kompanija Valve Corporation, razvijača igre *Half-Life*.

Nakon silnih dorađivanja prvobitne igre (posljednja verzija poznatija kao *Counter-Strike 1.6*), igru je kasnije naslijedila *Counter-Strike: Condition Zero*, koju je razvio Turtle Rock Studios i objavio 2004. godine. Objavljena nakon samo osam mjeseci od izlaska *Counter-Strike: Condition Zero*, *Source* je bio obrada originalnog *Counter-Strikea* i prvi u seriji koji je pokrenut na novostvorenom Valveovom pogonu Source. Četvrtu igru u glavnoj seriji, *Counter-Strike: Global Offensive*, objavio je Valve 2012 godine. za Windows, OS X, Xbox 360 i PlayStation 3. Hidden Path Entertainment, koji je radio i na *Counter-Strike: Source*, pomogao je razviti ovu igru uz Valve.

Bilo je nekoliko *spin-off* naslova (naslove koje je napravila zajednica) koji su napravljeni tokom godina. One uključuju seriju *Online*, *Neo* i *Nexon: Zombies*.

## Igranje 
*Counter-Strike* je igra žanra multiplayer FPS i zasniva se na ispunjenju datih ciljeva. U igri se nalaze dva protivnička tima – teroristi i protuteroristi – koji se takmiče u raznim vrstama modova igre da bi dovršili ciljeve, kao što su obezbeđivanje lokacije za postavljanje bombe ili deaktivacija bombe i spašavanje ili čuvanje talaca. Na kraju svakog kruga, igrači se nagrađuju na osnovu individualnog učinka valutom u igri koja se troši na najsnažnije oružje u narednim rundama. Pobjednici runde dobiju dosta više novca nego gubitnici, a dovršavanje ciljeva kao što su ubijanje neprijateljskih igrača daje bonuse. Nekooperativno djelovanje, kao što je ubijanje suigrača, rezultira kaznom.

## Glavni serijal 
### *Counter-Strike* 
Prvobitno modifikacija za *Half-Life*, prava na Counter-Strike kupila je kompanija Valve Corporation 2000. godine. Igra je dobila port za Xbox 2003. godine. Također je prenesena na OS X i Linux u obliku beta-verzije u januaru 2013. Puno izdanje objavljeno je u aprilu 2013. godine.

### *Condition Zero* 
*Counter-Strike* je praćen sa *Counter-Strike: Condition Zero*, koji je razvio Turtle Rock Studios i pušten 2004. godine. Koristio je pogon Half-Life GoldSrc, sličan svom prethodniku. Osim moda za više igrača, on je uključivao i mod za jednog igrača sa "punom" kampanjom i bonus nivoima. Igra je dobila mješovite kritike u odnosu na svog prethodnika i ubrzo je uslijedila daljnja ekspanzija igre pod nazivom *Counter-Strike: Source*.

### *Source* 
*Counter-Strike: Source* prva je javno objavljena igra koju je kompanija Valve Corporation napravila koristeći pogon Source. Prvobitno je objavljena kao beta za članove programa *Valve Cyber Café* 11. augusta 2004. godine. Dana 18. augusta, beta-verzija je objavljena vlasnicima *Counter-Strike: Condition Zero* i onima koji su primili vaučer *Half-Life 2* u paketu s nekim grafičkim karticama marke ATI Radeon. Dok je originalno izdanje uključivalo samo verziju za Microsoft Windows, igra je na kraju dobila port za OS X 23. juna 2010, dok je port za Linux objavljen kasnije u 2013. godini.

#### Serijal *Online* 
*Counter-Strike Online* besplatan je spin-off dostupan u većem dijelu istočne Azije. Razvio ga je Nexon, uz nadzor Valvea. Koristi mikroplačni model kojim upravlja prilagođena verzija Steama. Najavljen 2012. godine i usmjeren na azijsko tržište igara, Nexon je razvio nastavak pod nazivom *Counter-Strike Online 2* na pogonu Source, a objavljen je 2013. godine.

#### *Nexon: Zombies* 
U augustu 2014. godine, Nexon je najavio *Counter-Strike Nexon: Zombies*, besplatnu, zombi-tematsku spin-off igru, razvijenu pomoću pogona GoldSrc. Dana 23. septembra 2014. objavljena je otvorena beta-verzija na Steamu. Završna verzija igre objavljena je 7. oktobra 2014. i sadrži 50 mapa i 20 režima igre. Igra ima režim *versus*, kao i timsku borbu na smrt (*deathmatch*), spašavanje talaca, postavljanje i deaktivacija bombe, te igrače naspram okruženja kao što su kooperativne misije, kampanje i odbrana baze. Prijem od kritičara je generalno bio negativan sa kritikama koje su se odnosile na loš korisnički interfejs, mikrotransakcije i grafiku.

## Recepcija 
Prema podacima iz augusta 2011, prodano je više od 25 miliona primjeraka igara iz franšize *Counter-Strike*.

## Reference 
Kategorija:Videoigre